Amb la Guerra Gran (1793-1795), la Guerra del Francès (1808-1814) i la pèrdua de les colònies americanes, les fàbriques d'indianes iniciaren la decadència i foren progressivament superades per les fàbriques de filats i teixits. A partir de 1860, els prats entraren en crisis i acabaren transformant-se en fàbriques. Un exemple és L'Espanya Industrial, fàbrica cotonera edificada per la família Muntadas en el límit entre els municipis de Sants i Barcelona, al barri d'Hostafrancs, en l'indret conegut com l'Olivera Rodona, on la família posseïa un prat d'indianes.